Төсөл

САНГИЙН САЙД, УУЛ УУРХАЙ, ХҮНД ҮЙЛДВЭРИЙН САЙДЫН

ХАМТАРСАН ТУШААЛ

2017 оны ... дугаар сарын .... өдөр

 Дугаар ...... Улаанбаатар хот

Журам батлах тухай

Монгол Улсын Засгийн газрын тухай хуулийн 24 дүгээр зүйлийн 24.2 дахь хэсэг, Монгол Улсын Засгийн газрын 2016-2020 оны үйл ажиллагааны хөтөлбөрийг хэрэгжүүлэх арга хэмжээний төлөвлөгөөний 2.69.8 болон Засгийн газрын 2017 оны 20 дугаар тогтоолоор батлагдсан “Алт-2” үндэсний хөтөлбөрийн 3.1.3-д заасныг тус тус үндэслэн ТУШААХ нь:

1. Алт агуулсан хүдэр, элс олборлон баяжуулах, хамгаалах, хадгалах, тээвэрлэх болон худалдахтай холбогдсон журмыг нэгдүгээр хавсралтаар, баяжуулах төхөөрөмжөөс авсан алттай баяжмалыг угааж алт ялгасан тухай актыг хоёрдугаар хавсралтаар, алт хүлээн авах актыг гуравдугаар хавсралтаар, цул алтны журналыг дөрөвдүгээр хавсалтаар тус тус шинэчлэн баталсугай.

2. Тушаалын хэрэгжилтэд хяналт тавьж ажиллахыг Уул уурхай, хүнд үйлдвэрийн яамны Бодлогын хэрэгжилтийг зохицуулах газрын дарга /Д.Даваадорж/-д даалгасугай.

3. Энэ тушаал батлагдсантай холбогдуулан Сангийн сайд, Геологи эрдэс баялгийн сайдын 1993 оны 252/176 дугаар тушаалыг хүчингүй болсонд тооцсугай.

САНГИЙН САЙД УУЛ УУРХАЙ, ХҮНД

 ҮЙЛДВЭРИЙН САЙД

Б.ЧОЙЖИЛСҮРЭН Ц.ДАШДОРЖ

Сангийн сайд, Уул уурхай, хүнд үйлдвэрийн

сайдын 2017 оны ... дугаар сарын ... өдрийн

... /... дугаар хамтарсан тушаалын нэгдүгээр хавсралт

**АЛТ АГУУЛСАН ХҮДЭР, ЭЛС ОЛБОРЛОН БАЯЖУУЛАХ, ХАМГААЛАХ,**

**ХАДГАЛАХ, ТЭЭВЭРЛЭХ БОЛОН ХУДАЛДАХТАЙ ХОЛБОГДСОН ЖУРАМ**

Нэг. Ерөнхий зүйл

1.1.Алт олборлон баяжуулах үйлдвэрийн үйл ажиллагаа эрхэлж байгаа аж ахуйн нэгж нь алт агуулсан хүдэр, элс олборлон баяжуулах, хадгалах, хамгаалах, хүлээлцэх, тээвэрлэх, худалдахтай холбоотой үйл ажиллагаанд энэхүү журмыг мөрдөнө.

Хоёр. Алт хүлээн авах комисс түүний эрх, үүрэг

2.1.Алт олборлон баяжуулах үйлдвэрт алт хүлээн авах комисс томилж ажиллуулна. Алт хүлээн авах коммисыг /цаашид “Комисс” гэнэ/ тухайн аж ахуйн нэгжийн удирдлага томилж, энэхүү журмыг үндэслэн комиссын ажиллах дүрмийг боловсруулан баталж мөрдөн ажиллана.

2.2.Комиссын бүрэлдэхүүнд алтны нярав /кассчин/, баяжуулагч инженер, лабораторийн эрхлэгч, нягтлан бодогч, гэрээт харуул хамгаалалтын албаны ажилтан болон холбогдох бусад хүмүүсийг оруулах бөгөөд 3-аас доошгүй хүний бүрэлдэхүүнтэй байна. Комиссын бүрэлдэхүүнд нэг гэр бүлийн хүмүүсийг оруулахгүй байвал зохино.

2.3.Комиссын даргын эзгүйд түүнийг орлож ажиллах хүнийг тушаал гарган томилох бөгөөд комиссын дарга нь алттай холбогдолтой бичиг баримт /акт, журнал гэх мэт/-ыг албан хэрэг хөтлөлтийн үндсэн зааврын дагуу найдвартай хадгалах үүрэгтэй.

2.4.Комисс нь алт баяжуулах үндсэн тоног төхөөрөмжүүдийн хамгаалалтын тор, түгжээ, лацыг шалган хүлээн авч онгойлгон баяжмалыг тусгай зориулалтын саванд хийж, лацдаж гүйцээн баяжуулах цехэд хоёрдугаар хавсралтын дагуу акт үйлдэн хүргэнэ.

2.5.Гүйцээн баяжуулах цехийг 24 цагийн ажиллагаатай хяналтын камераар тоноглосон байна.

2.6.Алттай шлихийг гүйцээн баяжуулах цехэд хүлээн авч алтыг тунгааж, үлээсний дараа нүдэж нунтаглах, шаардлагатай бол зарим төрлийн уусмалд алтыг угаах зэрэг анхан шатны боловсруулалт хийж ялган авна.

2.7.Гүйцээн баяжуулах цехэд баяжмалаас алтыг ялгаж авсаны дараа жинлэж актыг гуравдугаар хавсралтын дагуу үйлдэн алтны нярав /кассчин/-т тушаана.

2.8.Комисс нь алтыг жинлэн тусгай зориулалтын саванд хийж, 2-оос доошгүй хүний лацаар лацдаж сейфнд хадгалж хамгаална.

2.9.Комисс нь Сорьцын асуудал эрхэлсэн төрийн захиргааны байгууллагын улсын байцаагч шалгалт хийх, үнэт металлаас сорьцын шинжилгээнд дээж авах, алт, гулдмайг үйлдвэрийн талбайгаас гадагш гаргаж тээвэрлэх, борлуулалт хийх үйл ажиллагаанд байлцаж хүлээлгэн өгсөн актанд гарын үсэг зурна.

2.10. Алт олборлон баяжуулах үйлдвэрт Монгол Улсын Засгийн газрын 2010 оны 281 дугаар тогтоолын хоёрдугаар хавсралтаар батлагдсан “Үнэт металлын сорьц тогтоох,баталгаажуулах, эрдэнийн чулуу тодорхойлох, тэдгээрийг бүртгэх журам”-ын 5.1-д заасны дагуу Үнэт металл олборлолтын журналыг хөтлөх, энэхүү журналын хуудсыг дугаарлан албан хэрэг хөтлөлтийн үндсэн зааврын дагуу үдэж, лац тэмдэг тавьсан байвал зохино.

Гурав. Алт хадгалах

3.1.Алт хадгалах өрөө буюу алтны өрөө нь хулгайн эсрэг хамгаалсан нарийн боловсронгуй төхөөрөмжүүд болох камерын хяналтын систем, дохиололын систем, хөдөлгөөн мэдрэгч, бусад хамгаалалтын хэрэгслүүдээр тоноглогдсон байна.

3.2.Тусгайлан тоноглож бэлтгэсэн өрөөнд байршуулсан хүндрүүлэгчтэй сейф, үл шатах авдарт алтыг хадгалана.

3.3.Алт хадгалах өрөөнд зориулалтын хөдөлгөөнгүй суурин дээр байрлуулсан улсын баталгаатай жин хэмжүүр байх шаардлагатай.

3.4.Алтыг 0,01 нарийвчлалтайгаар жинлэж байна.

3.5.Алтыг зориулалтын металл бортогонд, зориулалтын бортого байхгүй тохиолдолд ийм зориулалтаар ашиглаж болохуйц металл саванд хийж хадгалах бөгөөд бортого буюу металл савны тагийг лацадсан байна.

3.6.Алт хадгалдаг сейфийг нээж, хаахад комисс заавал бүрэн бүрэлдэхүүнээрээ байх бөгөөд сейфний түлхүүр, лацны тэмдгийг комиссын өөр өөр гишүүдэд хадгалуулна.

3.7.Алтыг хагарч бутрах шил, шаазан мэтийн саванд хадгалах, баталгаагүй жин хэмжүүрээр жинлэхийг хатуу хориглоно.

3.8.Алт олборлон баяжуулах үйлдвэрт алт угаах, гүйцээн баяжуулах цех, алт хадгалах өрөөнд заавал 24 цагийн ажиллагаатай хяналтын камер байна. Камерууд нь 24 цагийн турш бичлэг хийж түүнийгээ буцаан уншиж хянах боломжтой байна.

Дөрөв. Алтыг худалдах, хамгаалах, тээвэрлэх

4.1.Дөрвөн зуун /400/ граммаас доошгүй жинтэй байгалийнхаа хэлбэр дүрсээрээ байгаа эсвэл жин харгалзахгүй онцгой сонин дүрс хэлбэртэй цул алт олборлосон бол цул алтны журналд дөрөвдүгээр хавсралтын дагуу бүртгэн авч улмаар сорьцыг тогтоолгож, эсвэл сорьциыг тогтоолгох боломжгүй тохиолдолд тухайн ордын алтны дундаж сорьцоор тооцож Монгол банкны Эрдэнэсийн санд урамшуулалтай үнээр худалдах үүрэгтэй.

4.2.Сорьцын асуудал эрхэлсэн төрийн захиргааны байгууллагын улсын байцаагчид нь комиссыг байлцуулан үнэт металл олборлолтын журналын хөтлөлт, кассын алтыг жинлэж шалгах эрх эдэлнэ.

4.3.Алт олборлон баяжуулах үйлдвэрийн үйл ажиллагаа эрхэлж байгаа аж ахуйн нэгж нь тусгай зөвшөөрөлтэй хамгаалалтын албатай гэрээ байгуулан ажиллуулна.

4.4.Хамгаалалтын албыг ээлжээр ажиллуулахаар зохион байгуулах бөгөөд тэд алт олборлох, хадгалах, тээвэрлэх үеийн аюулгүй байдлыг хангаж гадна, дотны элдэв халдлагаас хамгаалах үүрэг хүлээнэ.

4.5.Алтыг хайлуулах, сорьц тогтоолгох, улсад тушаахаар авч явах үед тусгай комисс томилох бөгөөд уг комисст алт хүлээн авах комиссоос алтыг жинлэж хүлээлгэн өгч акт үйлдсэн байна.

4.6.Алтыг хайлуулах, сорьц тогтоолгох, улсад тушаахад байнгын хамгаалалттайгаар авч явах бөгөөд тухайн цаг хугацаа, маршрутыг уг ажилд шууд холбогдолгүй хүмүүст мэдээлэхийг хориглоно.

4.7.Олборлосон алтыг хайлуулах цехэд шилжүүлэхийн өмнө жинлэнэ. Алт хайлуулах үед уурхайн комисс хамт байлцах бөгөөд хайлалтаас гарсан хаягдлыг уурхайн комисс эргүүлэн авна. Хайлсан алтыг хөргөсний дараа дахин жинлэж хайлалтын актыг Монгол Улсын Засгийн газрын 2010 оны 281 дугаар тогтоолын хоёрдугаар хавсралтаар батлагдсан “Үнэт металлын сорьц тогтоох, баталгаажуулах, эрдэнийн чулуу тодорхойлох, тэдгээрийг бүртгэх журам”-ын 4.2-д заасны дагуу үйлдэнэ.

4.8.Алт хайлуулах явцад гарсан хорогдлыг хайлалтын актад тодорхой тусгах бөгөөд хайлалтын явцад гарсан маргааныг холбогдох байгууллагууд хамтарч шийдэж чадахгүйд хүрвэл шүүхэд хандаж шийдвэрлүүлнэ.

4.9. Сорьцын асуудал эрхэлсэн төрийн захиргааны байгууллагаар алтыг хайлуулсны дараа тус байгууллагын Үнэт металлын сорьц тогтоох итгэмжлэгдсэн лабораториор алтны сорьцыг тогтоолгож, баталгаажуулан худалдаална. Сорьц тогтоож, баталгаажаагүй алтыг худалдаалахыг хориглоно.

4.10.Алт хайлах, сорьц тогтоох үйл ажиллагаатай холбогдсон маргаан гарвал Сорьцын асуудал эрхэлсэн төрийн захиргааны байгууллагад мэдэгдэж, шалтгааныг тогтоосны үндсэн дээр харилцан зөвшилцөж шийдвэрлэнэ.

4.11.Хяналт шалгалтын явцад алтны жингийн зөрүү гарвал шалтгааныг нарийвчлан тогтоосны үндсэн дээр акт тогтоож шийдвэрлэнэ. Харин жингийн зөрүүгийн шалтгаан нь ашиглан, шамшигдуулах хэлбэртэй байвал холбогдох хуулийн байгууллагаар шийдвэрлүүлнэ.

Тав. Бусад зүйл

5.1.Алт олборлон баяжуулах үйл ажиллагаа эрхэлж байгаа аж ахуйн нэгж нь тухайн сард олборлосон металлын хэмжээг дараа сарын 05-ны дотор Уул уурхай, хүнд үйлдвэрийн яаманд мэдээлж байх үүрэгтэй.

5.2. Алт олборлон баяжуулах, боловсруулах үйл ажиллагаа эрхэлж байгаа аж ахуйн нэгж нь тухай жилд олборлосон үнэт металлын тайланг Монгол Улсын Засгийн газрын 2010 оны 281 дугаар тогтоолын хоёрдугаар хавсралтаар батлагдсан “Үнэт металлын сорьц тогтоох, баталгаажуулах, эрдэнийн чулуу тодорхойлох, тэдгээрийг бүртгэх журам”-ын 5.2-д заасны дагуу гаргаж хянуулна

---оОо---

Сангийн сайд, Уул уурхай, хүнд үйлдвэрийн

сайдын 2017 оны ... дугаар сарын ... өдрийн

... / ... дугаар хамтарсан тушаалын хоёрдугаар хавсралт

БАЯЖУУЛАХ ТӨХӨӨРӨМЖӨӨС АВСАН АЛТТАЙ БАЯЖМАЛЫГ

УГААЖ АЛТ ЯЛГАСАН ТУХАЙ АКТ №

.........оны.......сарын.......-ны өдөр

Комиссын дарга..............................., гишүүн....................................................................

............................................................................................................................................нарын бүрэлдэхүүнтэй комисс........................................................................................ (уурхайн нэр)

уурхайгаас ....... оны .......... сарын ..........-ны өдрөөс ........ оны ......... сарын ........-ны өдөр хүртлэх хугацаанд ялгасан алттай баяжмалыг .........оны.......сарын.......-ны өдрийн ........... цагт (алттай баяжмалын хэмжээг савны багтаамжаар бичих) авч алтыг жинлэж үзэхэд ...................................... /тоогоор/ ..........................................................................

..................................................................................................................................грамм байлаа.

Актыг ........... оны ............ сарын ............-ны өдрийн ........... цагт гүйцээн баяжуулах цехэд хүлээлгэн өгөв.

АКТ ХҮЛЭЭН АВСАН КОМИСС:

ДАРГА..................................................................

ГИШҮҮД...............................................................

.............................................................................

.............................................................................

.............................................................................

Сангийн сайд, Уул уурхай, хүнд үйлдвэрийн

сайдын 2017 оны ... дугаар сарын ... өдрийн

... / ... дугаар хамтарсан тушаалын гуравдугаар хавсралт

АЛТ ХҮЛЭЭН АВАХ АКТ №

20........оны...........сарын........-ны өдөр

20... оны ... сарын ...-ны өдөр олборлосон алтыг комисс дараах бүрэлдэхүүнтэйгээр..........................................................................................................

................................................................................................................................хүлээн

авч анхны боловсруулалт хийж жинлэж үзэхэд дараах хэмжээтэй байв.

 (бохир жин граммаар)

|  |  |  |  |  |
| --- | --- | --- | --- | --- |
| Баяжуулсан төхөөрөмжийн нэр | Комисс хүлээж авсан алтны жин | зөрүү (+),(-) | Боловсруулалт хийсний дараах жин | тайлбар |
| Алтны жин | Хар шлихийн жин |
|  |  |  |  |  |  |

Хүлээн авсан кассын нярав.....................................

КОМИССЫН ДАРГА.................................................

ГИШҮҮД.....................................................................

...................................................................................

...................................................................................

...................................................................................

|  |  |  |  |  |  |  |
| --- | --- | --- | --- | --- | --- | --- |
|  |  |  |  |  |  |  |
|  |  |
|  |  |  |  |  |  |  |

Сангийн сайд, Уул уурхай, хүнд үйлдвэрийн

сайдын 2017 оны ... дугаар сарын ... өдрийн

... / ... дугаар хамтарсан тушаалын дөрөвдүгээр хавсралт

...........................................................................

...........................................................................

(байгууллагын нэр)

**ЦУЛ АЛТНЫ ЖУРНАЛ**

|  |  |  |  |  |  |  |
| --- | --- | --- | --- | --- | --- | --- |
| Ордын нэр | Цул алтны нэр | Цул алтыг олсон он сар өдөр  | Цул алтны жин /гр/ | Цул алт олсон хүний овог нэр, албан тушаал | Цул алт олж тушаасан хүний гарын үсэг | Цул алтны тодорхойлолт |
|  |  |  |  |  |  |  |
|  |  |  |  |  |  |  |
|  |  |  |  |  |  |  |
|  |  |  |  |  |  |  |

|  |  |  |  |  |  |
| --- | --- | --- | --- | --- | --- |
|  |  |  |  |  |  |
|  |  |  |  |  |  |